Απόφαση της Επιτροπής

της 26ης Απριλίου 2004

για την έγκριση σχεδίων έκτακτης ανάγκης για την καταπολέμηση της γρίπης των ορνίθων και της ψευδοπανώλους των πτηνών

[κοινοποιηθείσα υπό τον αριθμό Ε(2004) 1517]

(Κείμενο που παρουσιάζει ενδιαφέρον για τον ΕΟΧ)

(2004/402/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3,

τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 21,

την οδηγία 92/40/ΕΟΚ του Συμβουλίου, της 19ης Μαΐου 1992, για τη θέσπιση κοινοτικών μέτρων για την καταπολέμηση της γρίπης των ορνίθων(1), και ιδίως το δεύτερο εδάφιο του άρθρου 17 παράγραφος 4,

την οδηγία 92/66/ΕΟΚ του Συμβουλίου, της 14ης Ιουλίου 1992, για τη θέσπιση κοινοτικών μέτρων για την καταπολέμηση της ψευδοπανώλους των πτηνών(2), και ιδίως το δεύτερο εδάφιο του άρθρου 21 παράγραφος 4,

Εκτιμώντας τα ακόλουθα:

(1) Στο πλαίσιο της απόφασης 2004/102/ΕΚ της Επιτροπής, της 26ης Ιανουαρίου 2004, περί εγκρίσεως σχεδίων έκτακτης ανάγκης για την καταπολέμηση της γρίπης των ορνίθων και της ψευδοπανώλους των πτηνών(3) εγκρίνονται τα σχέδια έκτακτης ανάγκης για τα υφιστάμενα κράτη μέλη.

(2) Η Τσεχική Δημοκρατία, η Εσθονία, η Κύπρος, η Λεττονία, η Λιθουανία, η Ουγγαρία, η Μάλτα, η Πολωνία, η Σλοβενία και η Σλοβακία υπέβαλαν προς έγκριση σχέδια έκτακτης ανάγκης για την καταπολέμηση της γρίπης των ορνίθων και της ψευδοπανώλους των πτηνών.

(3) Τα εν λόγω σχέδια έκτακτης ανάγκης πληρούν τα κριτήρια που καθορίζονται στις οδηγίες 92/40/ΕΟΚ και 92/66/ΕΟΚ και, υποκείμενα σε τακτική επικαιροποίηση και αποτελεσματική εφαρμογή, επιτρέπουν την επίτευξη του επιδιωκόμενου στόχου.

(4) Επομένως πρέπει να εγκριθούν τα σχέδια που υπέβαλαν τα νέα κράτη μέλη. Για λόγους σαφήνειας, με την παρούσα απόφαση εγκρίνονται επίσης τα σχέδια έκτακτης ανάγκης των υφιστάμενων κρατών μελών.

(5) Ως εκ τούτου, πρέπει να ανακληθεί η απόφαση 2004/102/ΕΟΚ και να αντικατασταθεί από την παρούσα απόφαση.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνονται τα σχέδια έκτακτης ανάγκης για την καταπολέμηση της γρίπης των ορνίθων και της ψευδοπανώλους των πτηνών, τα οποία υπέβαλαν τα υφιστάμενα κράτη μέλη και παρατίθενται στο παράρτημα.

2. Εγκρίνονται τα σχέδια έκτακτης ανάγκης για την καταπολέμηση της γρίπης των ορνίθων και της ψευδοπανώλους των πτηνών, τα οποία υπέβαλαν τα νέα κράτη μέλη και παρατίθενται στο παράρτημα.

Άρθρο 2

Η διάταξη του άρθρου 1 παράγραφος 2 αρχίζει να ισχύει υπό την επιφύλαξη και από την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.

Άρθρο 3

Ανακαλείται η ισχύς της απόφασης 2004/102/ΕΚ.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 26 Απριλίου 2004.

Για την Επιτροπή

David Byrne

Μέλος της Επιτροπής

(1) ΕΕ L 167 της 22.6.1992, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).

(2) ΕΕ L 260 της 5.9.1992, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003.

(3) ΕΕ L 30 της 4.2.2004, σ. 22.

ΠΑΡΑΡΤΗΜΑ

Κατάλογος των υφιστάμενων και των νέων κρατών μελών, όπως αναφέρονται στο παράρτημα 1

>ΘΕΣΗ ΠΙΝΑΚΑ>